
Comisia pentru buget,

finanţe şi bănci

Bucureşti,        05.06.2002 

Nr. 770

AVIZ

asupra proiectului de Lege pentru aprobarea Ordonanţei de urgenţă a  Guvernului nr. 119/2001 privind unele măsuri pentru privatizarea Societăţii Comerciale Combinatul Siderurgic “SIDEX” S.A. Galaţi

Cu adresa nr. 557 din 23 octombrie 2001, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru aprobarea Ordonanţei de urgenţă a  Guvernului nr. 119/2001 privind unele măsuri pentru privatizarea Societăţii Comerciale Combinatul Siderurgic “SIDEX” S.A. Galaţi. 

In urma examinării, în şedinţa din data de 05.06.2002, Comisia, cu 21 voturi pentru şi 3 împotrivă, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege în forma prezentată de iniţiator.

